Razgovor:Vladimir Bakarić

message: Uopće mi nije jasno zašto Bakarić ne pripada kategoriji Hrvatski političari - kad tu mogu biti Ante Pavelić i Stipe Šuvar na primjer, zašto tu ne bi mogao pripadati i Bakarić? Bez obzira na njegovu ideologiju, on je decenijama bio najznačajnija osoba u hrvatskoj politici, i bilo bi krajnje povjesno neistinito ne staviti ga u tu kategoriju. - Besjednik
replies: text: Stvar je samo u tome što je kategorija „Hrvatski komunisti“ već prisutna kao potkategorija u kategoriji „Hrvatski političari“. Kad budemo imali potkategoriju „Ustaše“, onda ćemo i Pavelića staviti u tu potkategoriju, a brisati iz kategorije „Hrvatski političari“. Nije dakle riječ o tome tko je koje ideologije, nego o sustavnom sređivanju kategorija. Za neke potkategorije imamo dovoljno članaka (minimum je 5), a za neke još nemamo.--Donatus 15:34, 21. ožujak 2007. (CET)
Uzgred, još niste objasnili zašto je Stipe Šuvar u obje kategorije? - Besjednik

text: Vjerojatno greškom. Kad naiđem na to bit će sređeno. Jednostavno, u jednoj kategoriji ne može biti previše članaka, jer postaje neprekledna, a često se počne dijeliti i na više stranica (a i to nije neograničeno). Stoga su potrebne potkategorije. I što se prije počnu stvarati bolje je, jer je to onda mnogo manje posla kasnije, kad treba u svim člancima mijenjati kategoriju.--Donatus 18:04, 21. ožujak 2007. (CET)
Heraklit kaže ono što se desilo, i što je bilo. To što se o tome šuti druga je stvar. Živi ljudi to znaju. Ovo treba vratiti i staviti reference kojih nije lako naći jer sve pospremamo pod tepih, ili nas (onih iznad) nije briga. Neki suradnici vidim da ne žele da se to ne spominje. No naći čemo reference --Zeljko (razgovor) 07:05, 16. kolovoza 2012. (CEST)

message: Mislim da bi u ovom članku trebalo ukloniti nedavno dodane cjeline 'Rasprodaja povijesnog hrvatskog teritorija' i 'Bakarić i crkva'. Ne samo da vrve faktografskim nedorečenostima i pogreškama, već su također i pisane na način neprimjeren enciklopediji. Također, kao povjesničar po struci, moram upozoriti na netočnost navoda koji se spominje u tekstu, a to je da je dr. Bakarić bio podrijetlom Židov. Kao što je istaknuo dr. sc. Dino Mujadžević u nedavno objavljenoj knjizi 'Bakarić – politička biografija' (Zagreb, 2011) na str. 15, bilješka 2: Tvrdnje o židovskom porijeklu Stjepana Bakarića (oca V. B.) koje su prisutne kod nekih hrvatskih desničarskih antisemitskih autora, nemaju nikakvog uporišta u izvorima. Prema tim glasinama, izvorno prezime obitelji Bakarić bilo je tobože Kupferstein ili Kupfer. O tim glasinama koje je tijekom 1990-ih u Hrvatskoj širio publicist Mladen Ivezić vidi 'Rasizam pred sudom', Feral Tribune, 30.11.1998, str. 16. S druge strane, Lidija Bakarić, kći V. B., ovom je autoru potvrdila da je otac Stjepana Bakarića preuzeo prezime Bakarić od svoje žene nakon vjenčanja, te da se izvorno prezivao drukčije, no obitelji nije bilo poznato kako. Prezime Bakarić je prezime ličkih hrvatskih starosjedilaca, koje je oko 1700. Zabilježeno u ličkom selu Mutilić, vidi Karl Kaser, 'Popis Like i Krbave 1712', Zagreb 2003.
Ukloni o==Točnost==
Bakarić je bio, piše u članku, alijas Mrtvac ali i Kuperstein.  Sve u svemu, nešto blisko sotoni. 
No, konkretno, reagujem na poglavlje 'Rasprodaja povijesnog hrvatskog teritorija', koji je koncentrirana nebuloza. Boka kotorska 1918. nije bila u sastavu Hrvatske - koja tada nije bila međunarodno priznata država, nije bila niti u u sastavu autonomne Banovine Hrvatske 1939. pa siroti Bakarić sve da je i htio ne bi mogao rasprodavati "hrvatski teritorij". --Markus cg1 (razgovor) 02:18, 9. rujna 2012. (CEST)
Uklonio sam sporni tekst koji, osim što je pisan izuzetno neenciklopedično, sadrži ozbiljne netočnosti (vidi gornje komentare). Izvori koji su bili navedeni, bili su ili mrtve poveznice ili poveznice na vrlo pristrane stranice koje nisu uopće obrađivale temu ovog teksta.--Dean72 (razgovor) 23:36, 5. travnja 2014. (CEST)
thread_title:  Nužna izmjena članka